จับตาพรุ่งนี้ 34 บริษัท ประกาศงบปี 64 โบรกคาด AP-ITEL-SINGER กำไรโตแกร่ง
จับตาพรุ่งนี้ 34 บริษัท ประกาศงบปี 64 ยกตัวอย่างโบรกฯคาด AP กำไร 4.45 พันลบ. – ITEL กำไร 248 ลบ.- SINGER กำไร 677 ลบ. และ MEGA กำไร 1.89 พันลบ.
21 ก.พ. 2565

ผู้สื่อข่าวรายงานว่า จากข้อมูลในบทวิเคราะห์จากทาง บล.โนมูระ พัฒนสิน มีการคาดการณ์วันประกาศงบการเงินของบริษัทจดทะเบียนในตลาดหลักทรัพย์ฯ (บจ.) ว่าในวันที่ 22 ก.พ. 2565 จะมีหุ้นทยอยประกาศ สำหรับในกลุ่มตลาด SET ได้แก่ AP, CPW, CSR, DRT, FANCY, GFPT, GPI, ITEL, MATCH, MEGA, OCC,  PK, PREB,  SAT,  SINGER, SPALI, SPRC, SYNEX, TEAM, THREL, TK, TPBI, VIH, VNT, WHART
ส่วนในกลุ่มตลาดเอ็ม เอ ไอ (mai) ได้แก่ ADB, ARIN, CRD, DIMET, PROUD, SONIC, SPA, TNP, VCOM
นอกจากนั้น บล.โนมูระ พัฒนสิน ยังมีการคาดการณ์ถึงกำไรสุทธิในปี 2564 ว่าบริษัทจะทำได้ ตัวอย่างเช่น บริษัท เอพี (ไทยแลนด์) จำกัด (มหาชน) หรือ AP คาดว่าปี 2564 กำไรสุทธิอยู่ที่ 4,450.50 ล้านบาท เพิ่มขึ้น 5.30% เมื่อเทียบกับงวดเดียวกันของปีก่อน 4,226.50 ล้านบาท
ขณะที่ บริษัท จีเอฟพีที จำกัด (มหาชน) หรือ GFPT คาดการณ์ว่าปี 2564 กำไรสุทธิอยู่ที่ 170 ล้านบาท ลดลง 87.40% เมื่อเทียบกับงวดเดียวกันของปีก่อนมีกำไรสุทธิ 1,351.70 ล้านบาท
ส่วน บริษัท อินเตอร์ลิ้งค์ เทเลคอม จำกัด (มหาชน) หรือ ITEL คาดการณ์ว่าปี 2564 กำไรสุทธิ 248.00 ล้านบาท เพิ่มขึ้น 35.00% เมื่อเทียบกับงวดเดียวกันของปีก่อนมีกำไรสุทธิ 183.70 ล้านบาท
อีกทั้ง บริษัท เมก้า ไลฟ์ไซแอ็นซ์ จำกัด (มหาชน) หรือ MEGA คาดการณ์ว่าปี 2564 กำไรสุทธิ 1,894.30 ล้านบาท เพิ่มขึ้น 36.00% เมื่อเทียบกับงวดเดียวกันของปีก่อนมีกำไรสุทธิ 1,392.70 ล้านบาท
รวมถึง บริษัท ซิงเกอร์ประเทศไทย จำกัด (มหาชน) หรือ SINGER คาดการณ์ว่าปี 2564 กำไรสุทธิ 677.80 ล้านบาท เพิ่มขึ้น 52.90% เมื่อเทียบกับงวดเดียวกันของปีก่อนมีกำไรสุทธิ 443.30 ล้านบาท
รวมทั้ง บริษัท ศุภาลัย จำกัด (มหาชน) หรือ SPALI คาดการณ์ว่าปี 2564 กำไรสุทธิ 6,350.90 ล้านบาท เพิ่มขึ้น 49.40% เมื่อเทียบกับงวดเดียวกันของปีก่อนมีกำไรสุทธิ 4,251.20 ล้านบาท
ประกอบกับ บริษัท ซินเน็ค (ประเทศไทย) จำกัด (มหาชน) หรือ SYNEX คาดการณ์ว่าปี 2564 กำไรสุทธิ 788.40 ล้านบาท เพิ่มขึ้น 22.80% เมื่อเทียบกับงวดเดียวกันของปีก่อนมีกำไรสุทธิ 642.00 ล้านบาท
นอกจากนั้น บริษัท วินท์คอม เทคโนโลยี จำกัด (มหาชน) หรือ VCOM คาดการณ์ว่าปี 2564 กำไรสุทธิ 128.00 ล้านบาท เพิ่มขึ้น 42.70% เมื่อเทียบกับงวดเดียวกันของปีก่อนมีกำไรสุทธิ 89.70 ล้านบาท